Il-Ministeru għat-Turiżmu, flimkien mal-Awtorità Maltija tat-Turiżmu, er jorganizza l-15-il edizzjoni tal-Festival Internazzjonali tal-Logħob tan-Nar. Il-Festival ta' din is-sena se jsir fuq tliet Sibtijiet wara xulxin u jispiċċa fit-30 ta' April b'kaxxa infernali grandjuża fil-Port il-Kbir. Din se tkun ippreparata mill-Pyroemotions li hi kumpanija Taljana u l-Kamra tan-Nar ta' Lordes tal-Qrendi, li s-sena l-oħra rebħet il-Festival. Il-Festival illum hu stabbilit sew bħala avveniment importanti fil-kalendarju tal-piroteknika mhux biss f'Malta imma anke internazzjonalment, tant li llum saru jiġu ħafna turisti apposta biex jitpaxxew bil-wirjiet spettakolari li xi wħud minnhom huma akkumpanjati bil-mużika. Il-programm tal-Festival: Is-Sibt, 16 ta' April – Marsaxlokk Kompetizzjoni Piromużikali: 9.30pm: Pirotecnica Poleggi – l-Italia 10.00pm: Hojen & Magic Fyrvaerkeri Aps – id-Danimarka 10.30pm: St George's Fireworks Factory – Ħal Qormi Is-Sibt 23 ta' April – Ix-Xagħra, Għawdex Kompetizzjoni Piromużikal: 9.30pm: Dance of Fire – l-Ukrajna 10.00pm Macedo's Pirotecnia –il-Portugall 10.30 pm St Mary Fireworks Factory – Ħal Għaxaq Is-Sibt 30 ta' April – il-Port il-Kbir, il-Belt Valletta 9.30 pm: Preżentazzjoni tal-Premijiet 10.00pm: Gran finale minn Pyroemotions tal-Italja flimkien mal-Kamra tan-Nar ta' Lordes tal-Qrendi.